বনগাঁ লোকসভা উপ-নির্বাচনে মর্যাদার লড়াইয়ে ধরাশায়ী গেরুয়া শিবির। বসিরহাট দক্ষিণ সহ এই লোকসভার মধ্যে থাকা সাতটি বিধানসভার সবকটিতেই পিছিয়ে পড়ে তারা।কৃষ্ণগঞ্জ বিধানসভায় দ্বিতীয় স্থানেই সন্তুষ্ট থাকতে হয় বিজেপিকে। সহজ অঙ্কের হিসাব বলছে, মোদী হাওয়া কমে আসতেই বিজেপির বেলুন আকারে ছোট হতে শুরু করেছে। বিধানসভা ভোটের আরও আট-ন মাস বাকি। এই ক-মাসে হাওয়ার গতি বাড়ার সম্ভাবনা বেশ কম। তাই, টার্গেট একশো সত্তরের বাস্তব ভিত্তি কতটা তা নিয়ে প্রশ্ন থাকছেই।